Treas Poblachd na Frainge
B' e ìre phoblachdach ann an eachdraidh na Frainge, a mhair bho na chailleadh an cogadh an aghaidh na Prùise ann an 1870 gu ruige na thug Hitler ionnsaigh air an dùthaich 1940, a bh' ann an Treas Poblachd na Frainge (Fraingis: Troisième République Française). Chuireadh às dhan mhonarcachd air an robh an Dàrna Impireachd is Paris air a chuairteachadh le feachdan na Gearmailt, nuair a ghairm Léon Gambetta A' Phoblachd air 4 an t-Sultain 1870, dà latha ann dèidh dhan rìgh ghèilleadh dhan Cheusar aig Sedan. Thoisich an stàit ùr ann an stàit gu math cugallach. Bha Riaghaltas ann am Paris fhèin, air an robh An Comann (Fraingis: La Commune), a ghabhadh ri Sòisealachd agus a sheas an aghaidh Riaghaltas na Poblachd ann am Versailles. Thugadh ionnsaigh air Paris agus chaidh na mìltean a mharbhadh. Dh' fhàs an stàit ùr na bu shoirbheachaile an ceann beagan bliadhnaichean agus fo dhaoine mar Jules Ferry chaidh foghlam ùrachadh agus an impire leasachadh thall thairis. Thàinig an stàit bheò às A' Chogadh Mhòr ach dh'fhàs i gu math lag fad na 30an agus le sin cha do sheas An Fhraing an aghaidh Francisco Franco aig àm Cogadh Sìobhalta na Spàinne. Mu dheireadh thall, dhìobair Breatainn i agus chaill An Fhraing an cogadh an aghaidh Hitler: sgar e an dùthaich ann an dà leth, an taobh a tuath fo bhuaidh na Gearmailt agus an taobh a deas fon deachdaire Philippe Pétain. Chaidh poblachd ùr a chruthachadh ann an 1945. Mhair an Treas Poblachd 70 bliadhna, an ìre na b' fhaide a mhiar stàit neo Bun-reachd anns an Fhraing bho àm Ar-a-mach na Frainge ann an 1789.

Iomraidhean 

Eachdraidh
An Fhraing
Poileataigs